Դավիթ Հովհաննես

**Դավիթ Հովհաննես** (Դավիթ Հրաչյայի Հովհաննիսյան, ), հայ բանաստեղծ, թարգմանիչ։ Հայաստանի պետական մրցանակի դափնեկիր («Նոր քրոնիկոն», 2007 թվական), ՀՀ մշակույթի վաստակավոր գործիչ (2010), ՀԽՍՀ մշակույթի վաստակավոր գործիչ։

Բանաստեղծ Հրաչյա Հովհաննիսյանի որդին է, դերասանուհի Թամար Հովհաննիսյանի եղբայրը։

## Կենսագրություն
1962 թվականին ավարտել է Կրուպսկայայի անվան միջնակարգ դպրոցը, այնուհետև՝ Երևանի պետական համալսարանի բանասիրական ֆակուլտետը։ Աշխատել է Հայաստանի պարբերական մամուլում, «Հայֆիլմ» կինոստուդիայում, անտիկ և արտասահմանյան գրականության պատմություն է դասախոսել Հայաստանի մի շարք բուհերում։ 1975 թվականից Հայաստանի Գրողների միության անդամ։ 1980-1990 թվականներին հայկական հեռուստատեսության առաջին ալիքով (ընդ որում՝ հիմնականում ուղիղ եթերով) վարել է «Նորք» ամենամսյա գրական հանդեսը։ 2006-2008 թվականներին Հայաստանի հանրային հեռուստաընկերությունում վարել է «Կես ժամ Դավիթ Հովհաննեսի հետ» շաբաթական հաղորդաշարը։

Եղել է «Արևիկ» հրատարակչության տնօրենների խորհրդի նախագահը, 1999-2003 թվականներին՝ ՀՀ Ազգային Ժողովի 2-րդ գումարման պատգամավոր։

Գրել սկսել է վաղ պատանեկան տարիքից, 1965 թվականից տպագրվել է։ Հեղինակել է շուրջ 25 բանաստեղծական, մանկական և թարգմանական ժողովածուներ, հրապարակախոսական և քննադատական հոդվածներ, էսսեներ, ռադիոպիես (ռուսերեն), թարգմանական գրքեր (ռուսերենից և անգլերենից)։ Հայտնի են «Մեզանից հետո ուժեղ ու հաղթանդամ», «Քաղաքային ձմեռ», «Հավերժական հայը» և այլ բանաստեղծություններ։

Թարգմանել է աֆրո-ասիական, մերձբալթյան, ռուս, ուկրաինացի, ամերիկյան դասական բանաստեղծներից։ Ռուսերենով և անգլերենով թարգմանաբար լույս են տեսել նրա բանաստեղծական երեք ժողովածուները, ծավալուն շարքերով մշտապես ներկայացվել է հայ պոեզիայի օտարալեզու անթոլոգիաներում։

## Քաղաքական հայացքները
2016 թ․ տրված հարցազրույցում ասել է, որ խաղաղության մասին կարել է բանակցել ադեկվատ երկրի իշխանության հետ, իսկ «Ադրբեջանի իշխանությունն ադեկվատ չէ։ Խաղաղությունը պետք է պարտադրել, իսկ մենք կարող ենք դա պարտադրել հաղթական պատերազմով»։

## Երկերի մատենագիտություն
* Երգերի պսակ (բանաստեղծություններ, պոեմ), Երևան, 1974, 92 էջ։
* Անցյալ կորուսյալ, Երևան, 1979, 156 էջ։
* Նոր կյանք, Երևան, 1983, 200 էջ։
* Տագնապներ, Երևան, 1986, 168 էջ։
* Մայր Հայաստան, Երևան, 1988, 200 էջ։
* Աղետի գոտի, Երևան, 1989, 203 էջ։
* Քրոնիկոն, Երևան, 1996, 232 էջ։
* Requiem aeternam (պոեմ Չարենցի հիշատակին), Երևան, 1997, 127 էջ։
* Նոր քրոնիկոն, Երևան, 2007, 463 էջ։
* Տագնապներ (I–XXIV), Երևան, 2012, 720 էջ։
* Իմ առաջին գիրքը, ինչպես որ պիտի լիներ (1964–1969), Երևան, 2013, 272 էջ։
* Նոր տագնապներ (XXV–XXXI), Երևան, 2014, 248 էջ։
* Բանաստեղծություններ (1964–2015), Երևան, 2015, 784 էջ։
* Անտիպ (1967–2007), Երևան, 2015, 252 էջ։

## Մամուլ
* Բանաստեղծություններ (Մի հին երգ; «Այսօր ես նորից հեքիաթ լսեցի...»): «Գարուն», 1967, № 2, էջ 9։

## Թարգմանություններ

* Ազատության կանչ.- Երևան։ Հայաստան, 1973.- 164 էջ.- Բովանդ-ից՝ Ստեղծագործությունների մի մասը։
* Թուրքմեն բանաստեղծներ.- Երևան։ Հայաստան , 1974.- 90 էջ.- Բովանդ-ից՝ Սեյթլիև Կարա։
* Ծաղկուն այգի։ Ուկրաինական ժողովրդական խաղիկներ /Թարգմ.՝ Դավիթ Հովհաննես, Յուրի Սահակյան.- Երևան։ Սովետական գրող, 1982.- 30 էջ։
* Մարցինկյավիչյուս Յուստինաս։ Պրոմեթևսի դատը։ Իկարոս։ Դրամաներ.- Երևան։ Սովետական գրող, 1987.- 117 էջ։
* Մարցինկյավիչյուս Յուստինաս։ Մինդաուգաս։ Դրամատիկական պոեմ երկու մասից.- Երևան։ Սովետական գրող, 1979.- 108 էջ։
* Ոսկե դարպասներ։ Ուկրաինական քնարերգություն.- Երևան։ Սովետական գրող, 1977.- 416 էջ.- Բովանդ-ից՝ Լուկիվ Միկոլա. Հուշիկ, շատ հուշիկ։

## Գրականություն
* Հայկ Խաչատրյան, Գրական տեղեկատու, Երևան, 1986, էջ 307-308։
* Հայկական համառոտ հանրագիտարան, հատ. 3, Երևան, 1999, էջ 378։
* Ով ով է (Հայեր։ Կենսագրական հանրագիտարան), հատ. 1, Երևան, 2005։

## Ծանոթագրություններ

## Արտաքին հղումներ
*Դավիթ Հովհաննես, Բանաստեղծություններ

Կատեգորիա:Հայ բանաստեղծներ
Կատեգորիա:1945 ծնունդներ
Կատեգորիա:Փետրվարի 17 ծնունդներ
Կատեգորիա:Երևան քաղաքում ծնվածներ
Կատեգորիա:Հայ թարգմանիչներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՀ մշակույթի վաստակավոր գործիչներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Հայաստանի գրողների միության անդամներ
Կատեգորիա:2016 մահեր
Կատեգորիա:Երևան քաղաքում մահացածներ
Կատեգորիա:Ռուսերենից հայերեն թարգմանիչներ
Կատեգորիա:Անգլերենից հայերեն թարգմանիչներ
Կատեգորիա:ԽՄԿԿ անդամներ
Կատեգորիա:20-րդ դարի հայ գրողներ
Կատեգորիա:Հայ տղամարդ բանաստեղծներ
Կատեգորիա:20-րդ դարի հայ բանաստեղծներ
Կատեգորիա:Հայ քաղաքական գործիչներ
Կատեգորիա:ՀԽՍՀ մշակույթի վաստակավոր գործիչներ
Կատեգորիա:Գրական կեղծանուններով հայտնի հեղինակներ